2020.gada Rīkojums Nr.

Rīgā (prot. Nr. .§)

**Par apropriācijas pārdali no Veselības ministrijas uz valsts budžeta programmu 02.00.00 “Līdzekļi neparedzētiem gadījumiem”**

1. Atbalstīt apropriācijas pārdali no Veselības ministrijas pamatbudžeta apakšprogrammām uz budžeta resora “74. Gadskārtējā valsts budžeta izpildes procesā pārdalāmais finansējums” programmu 02.00.00 “Līdzekļi neparedzētiem gadījumiem” 8 644 189 *euro* apmērā, tai skaitā:
   1. no apakšprogrammas 33.14.00 “Primārās ambulatorās veselības aprūpes nodrošināšana”, samazinot dotāciju no vispārējiem ieņēmumiem un izdevumus subsīdijām un dotācijām 1 600 117 *euro* apmērā (primārās veselības aprūpes pakalpojumiem);
   2. no apakšprogrammas 33.16.00 “Pārējo ambulatoro veselības aprūpes pakalpojumu nodrošināšana”, samazinot dotāciju no vispārējiem ieņēmumiem un izdevumus subsīdijām un dotācijām 3 039 559 *euro* apmērā (sekundārās veselības aprūpes pakalpojumiem);
   3. no apakšprogrammas 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”, samazinot dotāciju no vispārējiem ieņēmumiem un izdevumus subsīdijām un dotācijām 1 991 950 *euro* apmērā (neatliekamiem stacionāriem veselības aprūpes pakalpojumiem);
   4. no apakšprogrammas 33.18.00 “Plānveida stacionāro veselības aprūpes nodrošināšana”, samazinot dotāciju no vispārējiem ieņēmumiem un izdevumus subsīdijām un dotācijām 1 566 193 *euro* apmērā (plānveida stacionāriem veselības aprūpes pakalpojumiem);
   5. no apakšprogrammas 45.01.00 “Veselības aprūpes finansēšanas administrēšana un ekonomiskā novērtēšana”, samazinot dotāciju no vispārējiem ieņēmumiem 411 999 *euro* apmērā, izdevumus precēm un pakalpojumiem 199 517 *euro* apmērā (informāciju sistēmu uzturēšanas izmaiņu analīzes un realizācijas pasākumiem, E-veselības programmatūras uzlabojumiem un citiem ar informācijas tehnoloģijām saistītiem pasākumiem) un izdevumus pamatkapitāla veidošanai 212 482 *euro* apmērā (informāciju sistēmu uzturēšanas izmaiņu analīzes un realizācijas pasākumiem, E-veselības programmatūras uzlabojumiem un citiem ar informācijas tehnoloģijām saistītiem pasākumiem 202 192 *euro* apmērā un programmatūras uzlabojumu un citu ar informācijas tehnoloģiju saistītajiem organizētajiem pasākumiem 10 290 *euro* apmērā);
   6. no apakšprogrammas 46.01.00 “Veselības nozares uzraudzība”, samazinot dotāciju no vispārējiem ieņēmumiem un izdevumus atlīdzībai 23 253 *euro* apmērā (amatpersonu (darbinieku) atlīdzībai);
   7. no programmas 97.00.00 “Veselības nozares uzraudzība”, samazinot dotāciju no vispārējiem ieņēmumiem 11 118 *euro* apmērā, izdevumus atlīdzībai 3 733 *euro* apmērā (ārštata darbiniekiem) un izdevumus precēm un pakalpojumiem 7 385 *euro* apmērā (transportu pakalpojumiem 1 500 *euro* apmērā, sakaru pakalpojumiem 600 *euro* apmērā, pasta pakalpojumiem 853 *euro* apmērā, par informācijas tehnoloģiju pakalpojumiem 1 900 *euro* apmērā un informācijas tehnoloģiju drošības auditam 2 532 *euro* apmērā).
2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3.  Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

Ministru prezidents A.K. Kariņš

Veselības ministre I. Viņķele

Iesniedzējs: Veselības ministre I. Viņķele

Vīza: Valsts sekretāre D. Mūrmane-Umbraško